Volume 43, Issue 3, 2009
In die Skriflig - Volume 43, Issue 3, December 2009
Volume 43, Issue 3, December 2009
Ontdekkings in die erediens, Cas Wepener & Johan van der Merwe (Reds.) : boekresensie
Source: In die Skriflig 43, pp 710 –712 (2009)
In Ontdekkings in die erediens wil die skrywers erediensvernuwing vanuit 'n bepaalde invalshoek aanpak, naamlik om lesers saam te neem op 'n ontdekkingstog deur die erediens met die oog daarop om saam te ontdek wat reeds daar is. In die voorwoord word gesê dat die skrywers glo dat alles alreeds in die erediens aan ons gegee is en dat ons bloot dit wat daar is, kan ontdek of hoogstens herontdek.
God en die gode van Egipte: ... in die voetspore van die onsienlike, Willie Esterhuyse : boekresensie
Source: In die Skriflig 43, pp 712 –714 (2009)
Die titel van hierdie publikasie wek dadelik belangstelling. Dit is natuurlik onvermydelik wanneer die God van die Bybel en gode met die sub-titel so nóú aan mekaar verbind word. Tog is God en Egipte met sy gode in die Bybelse geskiedenis nóú met mekaar verbind - dink aan die volk van God se slaweverblyf daar en wonderbaarlike uittog daaruit, en sy Seun se paradoksale vlug daarheen as veilige skuilplek. Die presiese verband tussen die Bybelse Godsbeeld en die gode van die heidendom in die tyd van die Ou Testament was nog altyd 'n vrugbare veld van wetenskaplike ondersoek en spekulasie. Hierdie publikasie soek die verband in die grondliggende temas wat so baie godsdienste in gemeen het: skepping, goed en kwaad, dood en onsterflikheid, uiteindelik die soeke na lewensin. Die skrywer ondersoek ook die metafore wat in die verhale en mites van so baie godsdienste voorkom: son, vuur, lig, slang, boom, seun, vader, geregtigheid, verlossing, opstanding, hergeboorte.
God se Name: wat dit vir jou beteken, Cliff Heys : boekresensie
Source: In die Skriflig 43, pp 714 –716 (2009)
Die publikasie poog om iets van 'n oorsig te gee oor sommige van die name van God wat in die Bybel gebruik word. Die skrywer verwys na sestien verskillende name of eienskappe van God wat in die Bybel hoofsaaklik vir God die Vader gebruik word. Van die name wat bespreek word, is byvoorbeeld God (Elohim), Here (Jahwe), Here (Adonai), die Here van die leërskare (Jahwe Seba'ot), God, die Almagtige (El Sjaddai), Ons Vader (Abba), en nog meer.
The church and the media : "a great round table?", Chris Chatteris : boekresensie
Author P.G. Snyman
Source: In die Skriflig 43, pp 716 –718 (2009)
Chris Chatteris is in Zambië gebore en het in Zimbabwe en die Verenigde Koninkryk skoolgegaan waar hy by die Jesuïete aangesluit het. Hy het in 1985 na Suid-Afrika gekom en in Natal en Johannesburg in gemeentes as priester, kweekskoolonderwyser, administrateur en joernalis gewerk. Tans werk hy vir die Jesuïete-Instituut in Johannesburg.
Geboorte is 'n ongerief, Johan Steyn : boekresensie
Author J.J.F. Kruger
Source: In die Skriflig 43, pp 718 –720 (2009)
Geboorte is 'n ongerief is Johan Steyn se tweede bundel verse. Hy het in 1981 gedebuteer met Verweer, en ook in 1987 saam met Israel Ben-Yosef gedigte uit Hebreeus vertaal en gepubliseer as Olyfwoestyn.